## Odluka o općinskim porezima Općine Hrvatska Dubica

### NN 72/2007 (11.7.2007.), Odluka o općinskim porezima Općine Hrvatska Dubica

# OPĆINA HRVATSKA DUBICA

2267

Na
temelju Odluke Ustavnog suda Republike Hrvatske (»Narodne novine« broj:
26/07.), članka 30. Zakona o financiranju jedinica lokalne i područne
(regionalne) samouprave (»Narodne novine« broj: 117/93., 30/00., 73/00.,
127/00., 59/01., 107/01., 117/01., 150/02., 147/03. i 132/06.) i članka 13.
Statuta Općine Hrvatska Dubica (»Službeni vjesnik«
broj: 6/06. i 10/06. – ispr.), Općinsko vijeće Općine
Hrvatska Dubica, na sjednici održanoj 14. svibnja
2007. godine, donosi

## ODLUKU

O OPĆINSKIM POREZIMA

OPĆE ODREDBE

Članak 1.

Ovom
Odlukom o općinskim porezima (nadalje: Odluka) utvrđuju se vrste i stope
općinskih poreza Općine Hrvatska Dubica, te način
obračuna i naplate istih. Općinski porezi su prihod proračuna Općine Hrvatska Dubica.

VRSTE I STOPE POREZA

Članak 2.

Općina
Hrvatska Dubica uvodi sljedeće poreze:

1.
porez na potrošnju,

2.
porez na kuće za odmor,

3.
porez na tvrtku ili naziv,

4.
porez na korištenje javnih površina.

1. Porez na potrošnju

Članak 3.

Porez
na potrošnju alkoholnih i bezalkoholnih pića i piva u ugostiteljskom objektu, a
plaća se po stopi 3%.

Članak 4.

Obveznik
poreza na potrošnju jest svaka pravna i fizička osoba koja pruža ugostiteljske
usluge na području Općine Hrvatska Dubica.

Osnovica
poreza na potrošnju iz članka 3. ove Odluke je prodajna cijena pića po kojoj se
ista prodaju u ugostiteljskom objektu.

Članak 5.

Porez
iz članka 3. ove Odluke obveznik je dužan obračunati i platiti u roku od 30
dana po isteku mjeseca, odnosno na način propisan Zakonom o porezu na dodanu
vrijednost.

2. Porez na kuće za odmor

Članak 6.

Porez
na kuće za odmor plaćaju pravne i fizičke osobe koje su vlasnici kuća za odmor,
a koje se nalaze na području Općine Hrvatska Dubica.

Članak 7.

Kućom
za odmor, u smislu ove Odluke, smatra se svaka zgrada, dio zgrade ili stana
koji se koristi povremeno ili sezonski.

U
postupku dokazivanja statusa kuće za odmor, u smislu stavka 1. ovoga članka,
uzet će se u obzir sljedeća dokumentacija: osobna iskaznica, putovnica, mjesto
i visina nastanka troškova električne energije, vode, telefona, prijama
poštanske pošiljke, potvrda o zasnovanom radnom odnosu, izjava o izabranom
liječniku, izjava svjedoka — susjeda, mjesto podnošenja porezne prijave i svi
drugi raspoloživi dokazi.

Odluku
o statusu kuće za odmor, na temelju dokaza iz stavka 2. ovoga članka, donosi
Općinsko poglavarstvo.

Članak 8.

Kućom
za odmor, u smislu stavka 1. ovoga članka, ne smatraju se gospodarske zgrade
koje služe za smještaj poljodjelskih strojeva, oruđa, alata i drugog pribora.

Kućom
za odmor, također, ne smatraju se ni kuće koje se, zbog starosti, trošnosti,
prirodnih nepogoda (potres, poplava, požar i sl.), ne
mogu koristiti.

Odluku o stanju kuće iz stavka 2. ovoga članka, na zahtjev vlasnika,
donosi Općinsko poglavarstvo i to na temelju izvješća rad­nog
tijela koje će izvršiti uvid na licu mjesta i konstatirati stanje pred­metnog objekta.

Članak 9.

Porez
na kuće za odmor plaća se u
iznosu od 05,00 kn po četvornom metru (05,00/m2) korisne površine
kuće za odmor.

Porez
iz stavka 1. ovoga članka plaća se za tekuću godinu, jednokratno godišnje
i to u roku od 15 dana od dana dostave rješenja o utvrđivanju poreza.

Članak 10.

Obveznici
poreza na kuće za odmor obvezan je, do 31. ožujka tekuće godine, tijelu
nadležnom za razrez poreza i donošenje rješenja o utvrđivanju istog (porezna
uprava) dostaviti podatke o kućama za odmor (mjesto gdje se nalaze, korisnu
površinu i druge podatke od značenja za razrez poreza) ili u roku od 15 dana od
kada je promjena nastala.

*3. Porez na tvrtku ili
naziv*

Članak 11.

Tvrtkom
odnosno nazivom, u smislu ove Odluke, smatra se ime pravne ili fizičke osobe
pod kojom ista posluje, osim natpisa prodaje na klupama, stolovima i otvorenim
prodajnim mjestima na kojima se prodaju živežne namirnice, natpisa što ih
građevna poduzeća ističu na gradilištima, te naziva poslovnih jedinica koje ne
posluju s trećim osobama.

Članak 12.

Obveznici
poreza na tvrtku ili naziv su pravne i fizičke osobe koje su obveznici plaćanja
poreza na dobit ili poreza na dohodak i registrirane su za obavljanje
djelatnosti.

Osobe
iz stavka 1. ovoga članka koje u svom sastavu imaju poslovne jedinice
(prodavaonice, pogone, radionice, prodajna mjesta), obveznici su poreza na
tvrtku ili naziv za svaku poslovnu jedinicu.

Obveznici
poreza na tvrtku koji ne obavljaju djelatnost ne plaćaju porez na tvrtku.

Članak 13.

Porez
na tvrtku ili naziv plaća se u godišnjem iznosu, i to:

–
pravne osobe iz područja industrije                     400,00
kn

–
pravne osobe iz područja šumarstva                  2.000,00
kn

–
pravne osobe iz područja graditeljstva                 800,00
kn

–
pravne osobe iz područja prometa i veza          2.000,00
kn

–
pravne osobe iz područja energetike                 2.000,00
kn

–
pravne osobe koje obavljaju promet roba i
   usluga iz područja trgovine                                   450,00 kn

–
pravne osobe iz područja ugostiteljstva i turizma
  450,00 kn

–
fizičke osobe koje obavljaju samostalne djelatnosti,

i
to:

a)
samostalne ugostiteljske, trgovačke i
    zabavne radnje                                                   400,00 kn

b)
proizvodne i uslužne djelatnosti                           130,00
kn

c)
drugi                                                                  200,00 kn

–
poduzeća za stambene i komunalne djelatnosti     400,00
kn

–
pravne osobe iz područja financija i osiguranja  2.000,00 kn

–
stovarišta i skladišta svih pravnih osoba               186,00
kn

–
druge pravne osobe                                             186,00 kn.

Članak 14.

Ako
se tvrtka upiše u registar tijekom godine porez na tvrtku plaća proporcionalno
broju mjeseci do kraja tekuće godine, uključujući i mjesec u kojemu je tvrtka
upisana.

Plaćanje
poreza na način utvrđen u stavku 1. ovoga članka
primjenjivat će se i za slučaj kada se tvrtka ispiše iz registra tijekom
godine, uključujući i mjesec kada je tvrtka ispisana.

Ukoliko
je na jednom objektu istaknuto više tvrtki, odnosno naziva iste pravne ili
fizičke osobe, za prvu se plaća puni iznos poreza, a za svaku sljedeću 50% utvrđenog iznosa poreza.

Ukoliko
postoji više vlasnika obrtničke radnje ili poduzeća, plaća se samo jedan porez.

Članak 15.

Obveznici
poreza na tvrtku odnosno naziv dužni su do 31. ožujka tekuće godine tijelu
nadležnom za razrez poreza i donošenje rješenja o utvrđivanju istog (porezna
uprava) dostaviti podatke (tvrtku odnosno naziv, promjenu istih te svaku drugu
promjenu koja utječe na visinu poreza), i to u roku od 15 dana od dana upisa
promjena u registar odnosno od nastale druge promjene.

Članak 16.

Porez
na tvrtku ili naziv plaća se za tekuću godinu i to u roku od 15 dana od dana
dostave rješenja kojim je nadležno tijelo utvrdilo porez na tvrtku odnosno
naziv.

Članak 17.

Obveznici
poreza na tvrtku ili naziv koji, prigodom otvaranja tvrtke ili poslovne
jedinice, u iste uposle osobe s područja Općine Hrvatska Dubica
mogu se osloboditi plaćanja poreza na tvrtku ili naziv najmanje godinu dana.

Odluku
o oslobađanju iz stavka 1. ovoga članka, na temelju podnesene zamolbe
obveznika, donosi Općinsko poglavarstvo.

*4. Korištenje javnih
površina*

Članak 18.

Obveznici
poreza na korištenje javnih površina su pravne i fizičke osobe koje koriste
javne površine za postavljanje objekata i naprava.

Što
se smatra javnom površinom, te način odobrenja korištenja iste utvrdeno je posebnom odlukom.

Članak 19.

Porez
na korištenje javnih površina
plaća se, kako slijedi:

–
porez za korištenje javnih površina
za postavljanje montažnih objekata i kioska (trajniji
ugovorni odnosi, dulji od 6 mjeseci) plaća se u
iznosu od 10,00 kn po četvornom metru (10,00 kn/m2) korištenja
javne površine mjesečno, unaprijed za tekuću i to u roku od 15 dana od dana dostave rješenja kojim je utvrđen
predmetni porez,

–
porez za privremeno korištenje javne površine (izdavanje rješenja o
odobrenju korištenja iste) u svrhu postavljanja
šatora za ugostiteljske objekte, promet roba, za pokretne
ugostiteljske objekte, cirkusa, za postavljanje ljetnih terasa ispred
ugostiteljskih objekata i drugih radnji, te za druge pokretne naprave (stolice
i klupe za prodaju voća i povrća,
proizvoda kućne radinosti i obrtničkih radnji,
automata za piće, sladoleda i sl.
plaća se u iznosu od 5,00 kn po četvornom metru
(05,00kn/m2) korištenja javne površine
dnevno i to u roku od 15 dana od dana dostave rješenja
kojim je utvrđen predmetni porez.

Članak
20.

Obveznici
poreza na korištenje javne površine obvezni su, do 31. ožujka tekuće godine,
tijelu nadležnom za razrez poreza i donošenje rješenja o utvrđivanju istog
(porezna uprava) dostaviti podatke o vremenu korištenja i korisnoj površini i
sve druge promjene koje nastanu nakon utvrđivanja poreza, a najkasnije u roku
od 15 dana od nastanka promjene.

NAČIN UTVRĐIVANJA I
NAPLATE POREZA

Članak 21.

Temeljem
Suglasnosti Ministarstva financija (»Narodne novine« broj: 79/01.) ovlašćuje se
Porezna uprava, Područni ured Sisak, Ispostava Hrvatska Kostajnica (nadalje:
Porezna uprava) da u cijelosti obavlja poslove utvrđivanja, evidentiranja,
nadzora, naplate i ovrhe radi naplate poreza utvrđenih ovom Odlukom.

Ovlašćuje
se nadležna organizacija platnog prometa zadužena za naplatu javnih prihoda da,
za rad iz stavka 1. ovoga članka, Poreznoj upravi obračuna i u Državni proračun
uplati naknadu u iznosu od 5% ukupno naplaćenih poreza i to do zadnjeg dana u
mjesecu za protekli mjesec.

Porezna
uprava je obvezna, za obavljene poslove iz stavka 1. ovoga članka, Općinskom poglavarstvu
dostaviti izvješća, kako slijedi:

–
do 15. u mjesecu, za prethodni mjesec, zbirna izvješća o utvrđenim
i naplaćenim porezima iz članka 2. ove Odluke,

dva
puta godišnje izvješće o poduzetim mjerama naplate općinskih poreza.

Članak 22.

Zadužuje
se Jedinstveni upravni odjel da, tijelu iz članka 21. stavka 1. ove Odluke,
prikupi i dostavi sve potrebne podatke za donošenje rješenja o utvrđivanju
visine poreza utvrđenih ovom Odlukom.

Pravne
i fizičke osobe, obveznici plaćanja poreza utvrdenih
ovom Odlukom, obvezni su, na zahtjev tijela iz članka 21. ove Odluke i
Jedinstvenog upravnog odjela Općine Hrvatska Dubica,
dostaviti podatke odnosno omogućiti uvid u poslovne knjige i evidencije radi
prikupljanja podataka potrebnih za utvrdivanje
općinskih poreza.

PRIJELAZNE I ZAVRŠNE
ODREDBE

Članak 23.

Kaznene
i prekršajne odredbe za obveznike po ovoj Odluci izriču se sukladno Zakonu o
financiranju jedinica lokalne i područne (regionalne) samouprave i Zakonu o
porezu na dohodak.

Članak 24.

Stupanjem
na snagu ove Odluke prestaje vrijediti Odluka o općinskim porezima (»Službeni vjesnik« broj: 24/01., 10/02. i
38/03.).

Članak 25.

Ova Odluka stupa na snagu osmi dan od dana objave u »Narodnim
novinama«, a primjenjivat će se od 1. siječnja 2008. godine.

Po
stupanju na snagu ova Odluka objavit će se i u »Službenom vjesniku« Općine
Hrvatska Dubica.

Klasa:
410-01/07-03/01
Urbroj: 2176/10-02-07-02
Hrv. Dubica,
15. svibnja 2007.

Predsjednik

**Milan Ćorić, v. r.**

Odluka, NN 72/2007-2267
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)